Vi er Impact Team.
Vi har indtaget alle systemer på hele jeres kontor.
Ashley Madison må lukke øjeblikkeligt.
Vi frigiver alle kundejournaler, seksuelle fantasier,
nøgenbilleder og de ansattes e-mails.
Velkommen til jeres værste fucking mareridt.
DOWNLOADER
Der var affærer længe før Ashley Madison,
og det vil der altid være.
Så jeg prøver bare at hjælpe folk
til en mere perfekt affære.
Biderman siger, han opbyggede en milliardforretning,
da han satsede på utroskab.
Der er 25 millioner medlemmer i 37 lande.
Min telefon dansede henover bordet. Det var vanvittigt.
De fik det til at lyde som et legeland, hvor folk fandt sammen.
Der var glamour, sex og kriminalitet,
hacking og fare. Der var det hele.
DOWNLOADER... FÆRDIG
Man kunne finde en aftale hurtigt derinde. Dette er historien om en hjemmeside
og skaberen Noel Bidermans storhed og fald.
Det dristige AshleyMadison.com kom til verden i 2001
som et sikkert sted til at arrangere sidespring.
I 2006 havde siden 1,1 millioner brugere i Nordamerika
og var lige startet i Europa.
Væksten derefter var uovertruffen.
-26 millioner folk. Det er vækst. -Det er god forretning.
Hvad er målet? Bare at fortsætte?
Verdensdominans?
I 2007 blev Biderman direktør
og endte i en mediestorm.
Jeg opfordrer ikke til utroskab. Det behøver man ikke ligefrem.
Hvordan gør du ikke det?
Noel Biderman var konstant med i tv-udsendelser, hvor han
forsvarede og promoverede siden.
Han kaldte sig selv kongen af utroskab.
Hans kone Amanda tog også del i promoveringen.
DIN KONE ER LÆKKER... MEN DET ER VORES OGSÅ!
Det skal hjælpe folks ægteskab.
Jeg hjælper millioner med at finde tilfredsstillelse,
lidenskab og lykke.
Noel sagde, samfundet var under forandring.
NYDELSES-PROFESSOR & ASHLEY MADISON AMBASSADØR, 2013
Fortidens forholdsmodel virker ikke i øjeblikket.
Mange folk har sidespring, og det foregår bag folks ryg.
Det ødelægger familier.
Og de sagde, de førte an i at hjælpe til mod dette.
Jeg var separeret fra min kone,
jeg arbejdede meget. Det er svært at møde folk.
Christopher var på udkig efter en kvinde
til en affære.
Den store tiltrækning var, at det var en fræk aftale.
ASHLEY MADISON-BRUGER
Det er ikke en date. Der er ikke nogen risiko.
Alle ved, hvor de står.
Det var helt sikkert mere rettet mod...
ASHLEY MADISON-BRUGER
...som jeg ynder at sige: "eftermiddags-nydelsen."
En hurtig fræk aftale.
Som på en enhver datingside vælger brugere et profilnavn
og skriver, hvad de ønsker.
"Eksperimenterer med tantrasex. Et hurtigt knald."
Selv om disse valg var lidt mere direkte end normalt.
"...elsker at blive overvåget, nusset og krammet. Og erotiske film."
Det lyder som en interessant weekend.
Tamsin er markedskonsulent og serie-elskerinde.
Hun har valgt affærer fremfor faste forhold det meste af livet.
Mænd er normalt meget tøvende med at tage første træk.
Når vi begynder at snakke, kommer det først.
De vil finde ud af, om man virkelig eksisterer.
Bor man virkelig i USA?
Og så begyndte jeg at modtage e-mails,
hvor der stod, at en kvinde tjekkede min profil,
og hun ville tale med mig. Hun var interesseret.
Og hvis man ikke havde en betalt konto,
kunne man ikke købe kredit,
så man kunne ikke se folks profilbilleder.
De var slørede.
Mænd skulle købe kredit
for at kunne besvare beskeder.
Og når man startede en samtale ville det sjovt nok altid føre til,
at mænd fik lyst til at sende billeder af deres pik.
Billeder af deres penis. Nogle gange endda som første billede.
Jeg vidste ikke engang, hvordan de så ud.
Okay.
Folk har affærer og sidespring af mange forskellige årsager,
og det er ikke altid kun fysisk.
Det tænker vi alle sammen, men selv mænd,
faktisk de fleste, søger også en affære af følelsesmæssige årsager.
Jeg mødte og talte med en del mænd,
en masse politikere,
en masse direktører, en masse mænd,
som har ledelsesstillinger og som ikke er lykkelige.
Det var noget specielt ved Ashley Madison,
at man kunne opleve alt fra byggearbejdere til studerende...
Så det var ret interessant.
Folk vil have mere ud af deres forhold,
mere ud af livet,
og de vil ikke skamme sig over, hvad de virkelig ønsker.
Folk har alligevel affærer.
Det er altid fundet sted, og hyppigheden stiger kun.
Det var ikke på arbejdspladsen.
Det var ikke med nære venner af familien.
Jeg forstod det koncept.
Det er mindre skadende, og folk får deres behov stillet.
AshleyMadison.com blev opkøbt
af et af Noels andre firmaer, Avid Life Media, i 2007.
Deres promovideoer fik et nicheprodukt til at se mere acceptabelt ud.
To år senere skabte de EstablishedMen.com
og CougarLife.com, som de kaldte nyskabende datingtjenester.
Men hovedindtægtskilden var hele tiden Ashley Madison.
"UDOVER MIN KONE"
Ashley Madison blev kendt for de frække
og ofte uhørte mediekampagner.
Denne banale reklame blev forbudt i Australien.
De skabte kontroverser over hele verden,
da de oversatte deres reklamer over det hele.
I 2009 blev Tiger Woods taget i at have en affære.
Indenfor en uge havde Ashley Madison tilbudt ham
fem millioner dollar for at blive deres ansigt udadtil.
Han tog ikke imod tilbuddet, men fire måneder senere
sponsorerede de Tiger Woods' elskerinde-turnering i Howard Stern Show.
Her er vores gæstedommer Noel Biderman.
Fyren smed 100.000 i puljen.
Det lod til, at intet trick var for billigt.
Hun er elskerinde nummer fire.
Det geniale...
CHEFREDAKTØR, ANEWDOMAIN MEDIA
...ikke alene i markedsføringen,
men deres lederskab, var nok evnen til at tage alt,
selv negative nyheder, og så gøre det til en mulighed for promovering.
Du er Tiger Woods' elskerinde.
Her kommer Noel Biderman med en check på 75.000 dollar.
ELSKERINDE-SKØNHEDS-KONKURRENCE
Til trods for den økonomiske krise i 2008,
lod Ashley Madison til at være unedbrydelig.
I 2015 offentliggjorde Avid Life Media,
at de havde en omsætning på 115 millioner dollar det forrige år,
en stigning på 45 procent.
Før skat var indtjeningen på 55 millioner dollar.
Men den 19. juli sidste år ændrede alt sig.
Brian Krebs, en tech-journalist,
afslørede, at Ashley Madison var blevet hacket.
Ansatte havde åbnet deres computere
og fundet en illustreret besked på skærmen.
Impact Team-hackerne truede med at offentliggøre
stjålen data, hvis ikke Ashley Madison og Established Men
lukkede deres kontroversielle sider.
Konsekvenserne for ikke at gøre, som man bad om i truslen...
TORONTO POLITI PRESSEKONFERENCE
...var frigivelsen af Ashley Madison og Established Mens kundelister,
inklusiv navne, profiler og kreditkortoplysninger.
Da jeg fik læst om det, havde det...
Det var ude overalt.
Alle store nyhedsmedier havde allerede dækket historien indenfor 12 timer.
Avid Life Media har samarbejdet fuldt ud i politiets efterforskning.
Denne hacking er et af de største databrud i verden.
De har anmodet dig om at kontakte...
Jeg sad i møde, og lige pludselig
dansede min telefon henover bordet,
og jeg prøver at koncentrere mig, og jeg kigger ned,
og jeg ser navne på forretningsforbindelser,
mine klienter, mine venner,
folk, jeg havde mødt på Ashley Madison, som kontaktede mig.
Og mit hjerte sank.
Hacket virkede underligt, for det var
meget Hollywood-agtigt. Som fulgte det et manuskript.
Vanvittigt. Når man dækker hacking hele tiden,
så er det ofte tørt.
Ingen er interesseret i detaljerne om, hvordan de skaffede sig den data
og spredte den, men dette var anderledes.
Holdet bag hackingen gav Avid Life 30 dage
til at lukke deres sider ned.
Det var nok tid til, at medierne kunne gå helt amok.
Hackerne afpressede med truslen om, at der ville komme mere data ud.
Alle var vilde for at finde ud af, hvem der brugte
verdens førende hjemmeside for sidespring.
FRISTEN ER UDLØBET!
Da firmaet ikke adlød,
blev over 30 millioner brugerdetaljer frigivet.
Over hele verden prøvede mistænksomme partnere at finde ud af,
om deres partner var blandt dem.
Et australsk radioprogram gik længere:
De hjalp med glæde lytterne gennem datastrømmen. Direkte i æteren.
Da det kom ud i nyhederne, at Ashley Madison blev hacket
blev han lidt underlig, og I kan jo se hans oplysninger...
Ja, dem har vi lige her. Og det blev afsløret,
at han faktisk er på hjemmesiden, Joe.
-Mener du det virkelig? -Ja, beklager.
Tager I pis på mig?
Effekten af Impact Teams handlinger
har fået og vil fortsætte med at få sociale
og økonomiske følger, og de har allerede sat gang i
flere forbrydelser og yderligere repressalier.
Mange af de mænd, jeg havde mødt og talt med...
Deres hustruer var blevet såret,
og de ville gerne snakke.
Her til morgen har vi fået to ubekræftede rapporter
om selvmord, der er relateret til lækagen af Ashley Madisons kundeprofiler.
Det blev dækket, som var det CIA, der blev hacket.
Hvad er så interessant her, at nogen ville gøre dette?
Der er læbestift. Hvem er hun?
Mange berømtheder, politikere, religiøse ledere
og militærfolk blev nævnt som medlemmer.
Sig nu bare hendes navn.
Min kone blev gjort opmærksom på det.
KRISTEN VLOGGER
Hun har tilgivet mig for den fejl, jeg begik her.
Jeg har bedt Gud om tilgivelse, og han tilgav mig,
så jeg blev renset for mine synder.
Efter vanviddet om de afslørede identiteter døde ud,
tog medierne fat på selve forretningsdelen.
Det var tydeligt, at Avid Life Media tjente godt
på en lang række hjemmesider.
Og ikke alle var datingtjenester.
Er lige landet. Hvor er du?
Ashley Madisons vilde fremgang fortsatte ufortrødent...
Jeg venter i sengen.
...og i 2015 påstod de at have over 30 millioner brugere.
-Hvem skriver du med? -Alex.
DET ER IKKE ALEX
De kom endda med deres egen Affair Anywhere mobilapp
og fik spredt rygtet over hele kloden.
Men den 19. juli blev siden hacket, hvilket fik katastrofale følger.
Det blev en af de største netforbrydelser nogensinde.
Flere sider bliver nu downloadet.
Ingen får mulighed for at slette de informationer.
Men til trods for hjemmesidens følsomme indhold
ved vi, at Ashley Madison blev advaret om sårbarhed ved sikkerheden
flere gange før skandalen i 2015.
FILIPPINERNE
Filippinerne er blevet et overraskende hotspot for det globale netværk.
Jayson Zabate er filippinsk hacker.
Det lykkedes ham at infiltrere hjemmesiden få måneder
før det altødelæggende hack i juli 2015.
Jeg tjekkede Ashley Madison-hjemmesiden.
Jeg prøvede at hacke den.
Jeg tjekkede det gyldne...
Jeg prøvede at finde svagheder.
Jayson er del af det internationale samfund af cyber-dusørjægere
kendt som "hackere med hvide hatte."
Vi hjælper firmaer med sikkerheden.
Jeg vil ikke bære sort hat.
Jeg er ikke en skurk.
Disse hackere kan tjene meget på at vise
store firmaer, hvor deres sårbarhed ligger.
Jayson betaler for sin uddannelse på denne måde.
Han fandt vej ind i Ashley Madison relativt hurtigt.
Jeg fandt krydskodning
og forbigår man dem virtuelt,
kan en hacker ændre på profilerne.
Jayson fortalte Avid Life Media,
at han havde fundet et hul i deres sikkerhed,
og de betalte et mindre beløb for denne information.
Men det var for sent.
Impact Team havde fået adgang til siden
længe før Jayson.
Impact Team påstår, at de så siden vokse sig større
i noget tid, til der var over ti millioner brugere.
Og de sagde, at de ville stoppe de næste 60 millioner kunder.
De sammenlignede Avid Life Media med narkohandlere, der udnytter misbrugere.
Joseph Cox mener, han er den eneste journalist,
der har haft kontakt med Impact-hackerne selv.
Impact Team sagde, at da de hackede Ashley Madison, lagde ingen mærke til det.
Der var altså kun meget få sikkerhedsforanstaltninger,
der stod i vejen. De sagde også,
at det var muligt for dem at springe rundt inde på netværket
med et meget simpelt kodeord.
Og det havde været undervejs i noget tid.
De sagde, de havde hentet data ned gennem flere år.
Ashley Madison talte med stolthed om deres sikkerhed,
men som vi kan se, var sikkerheden ikke højt prioriteret hos dem.
DATAFORSKER
Det, de tænkte mest på var penge.
Jeremy Bullock er dataanalytiker,
som brugte informationerne, som hackerne frigav til af
at analysere Ashley Madisons metoder.
Han var en af de første, der opdagede, at firmaet brugte "fembots."
Da han tjekkede e-mailadresserne på brugerne
fandt han 837 medlemmer,
som alle delte samme e-mailadresse.
Det lod til at være falske profiler, der var programmeret til at kontakte folk.
Jeg er online nu
De er også blevet kaldt "igangsættere" eller "iconians."
Det var algoritmer, der lod Ashley Madison kontakte godtroende mænd
og lod som om, de var villige kvinder,
så mændene ville betale penge.
Iconians ville sende beskeder til sidens brugere.
Hvis mænd ville skrive tilbage, måtte de betale et beløb.
Hvorfor 837 fremfor 80.000? Fordi de ikke skulle bruge 80.000.
Man kunne flytte de 837 rundt og lave om på dem.
De var programmer nu.
De behøver ikke blive manipuleret manuelt.
Meget, meget snedigt.
De fik det til at lyde som om det var et legeland, hvor folk fandt sammen
og at der er millioner af kvinder her,
som alle er interesserede i dig.
Jeg havde nok kontakt med cirka 200 profiler,
og jeg talte vist kun med én person.
Men ideen med bots og falske profiler,
som man så hos Ashley Madison var ikke ny.
Så tidligt som 2008 forberedte forbrugeradvokat Fillippo Marchino
en sag mod Avid Life Media
på vegne af utilfredse kunder.
Noget af det første vi gjorde, var at tjekke de forhold, man accepterede på Ashley Madison,
og midt i det hele var der begravet et par sætninger,
hvor der stod noget i stil med:
"Dette er udelukkende en underholdningsside,
så du bliver måske kontaktet af robotter."
Og det lød ikke helt rigtigt,
for folk gik ikke ind på AshleyMadison.com
for at tale med robotter.
Det var jo ikke tanken bag det.
Fillippo stødte så på AshleyMadisonSucks.com,
med et forum for utilfredse kunder.
Han opdagede, at Bidermans firma,
Avid Life Media, sagsøgte hjemmesiden med forummet.
Vi mente, at AshleyMadisonSucks.com var et legalt forum,
hvor folk kunne komme med deres meninger,
og de overtrådte ikke rettighederne tilhørende AshleyMadison.com.
Fillippo gik med til at repræsentere ejeren af AshleyMadisonSucks.com.
Og så udviklede sagen sig på underlig vis.
Vi røg ud i en rigtig lortesituation.
Vi blev målet for online-aktivister, som ikke
kunne blive sporet tilbage til nogen,
men det var nærmest mobning,
kan man sige.
Pludselig kom der hjemmesider, der afpressede
Fillippos klient og truede ham til at fjerne
AshleyMadisonSucks.com.
Falske ting blev skrevet om Fillippo,
hans klient, familiemedlemmer og endda hans ansatte.
Anonyme e-mails kom med flere trusler
og falske beskyldninger.
En antydede, at Fillippos klient havde HIV.
Vi kunne ikke spore,
hvor disse e-mails kom fra,
men det hele startede på samme tid.
Det virkede som et koordineret angreb
for at få min klient til at droppe det, han havde gang i.
I et andet forsøg på at få siden lukket ned
tilbød Noel Biderman ejeren af AshleyMadisonSucks.com penge
for IP-adressen.
Han gentog sine krav i et telefonopkald, som ejeren optog,
mens to vidner var tilstede.
Giv mig den URL. Jeg tilbød dig 10.000. Du er en narrøv.
Er jeg et fjols? Du sendte en e-mail til min kæreste.
Du har ingen anelse. Ja, bare vent, til hele verden
styrter ned om dig. Bare vent.
Jeg hørte i nyhederne, at de blev hacket,
og at alle deres informationer var røget ud.
Jeg blev overrasket over at høre, at nogle dokumenter,
der var blevet udvekslet mellem os og dem,
som ellers skulle have været fortrolige,
nu var ude i det åbne.
Du e-mailede til min kæreste og skrev,
at du vil lave en hjemmeside, hvor du skriver, hun har HIV.
Jeg vil gøre noget ved dig, der er meget værre.
Du pisser på min levevej.
Du er et røvhul. Jeg giver bare igen,
men jeg er meget værre. Jeg har flere ressourcer.
Du har et døgn, kammerat. Jeg slæber dig gennem mudderet.
De første informationer, Impact Team afslørede,
var informationer om mange af brugerne,
men det endte ikke der.
På overfladen virkede det ret åbenlyst.
Her er et firma, der blev hacket.
Her er alle ofrene. Der er historien, slut.
Det burde gå i sig selv, men nej.
Det, der fulgte, tog hackingen op på næste niveau.
Mange databrud får fat i kundeoplysninger,
e-mailadresser, kodeord og måske andre kundeoplysninger,
og alt efter hjemmesiden kan det være relativt let.
Men for at få e-mails, kildekoder til produkter,
interne dokumenter, skal hackeren tage mange flere skridt
og virkelig gennembryde firmaets netværk.
Andet lag af frigivne informationer omhandlede firmaet
og direktøren selv.
Der var så mange e-mails.
Det var hver eneste e-mail fra 2011,
2012 og helt frem til juni 2015.
Mange e-mails.
Det er bare gætværk, men det kunne se ud som om
nogen havde stukket en USB-nøgle i en andens computer
og bare ført e-mailfiler over på den.
Det lignede nærmere en kopiering end hacking.
Ikke alle databrud bliver offentliggjort.
De fleste kommer nok aldrig ud i offentligheden.
Men at alle og enhver kan logge på
en hjemmeside på det "mørke net"
og downloade denne data og se den selv,
er meget tiltrækkende.
Jeg begyndte at gennemgå de e-mails, fordi
jeg var interesseret i at vide, hvem der kunne finde på det her.
Jeg ville finde bagmanden.
Og så blev jeg helt besat.
Men mens Gina, redaktøren for ANewDomain.com,
kiggede alle disse e-mails igennem, dukkede flere spørgsmål op.
Inden længe kiggede jeg på de e-mails for at finde ud af,
hvad Ashley Madison var.
Var det virkelig en datingside? Det virkede ikke sådan.
Avid Life Media,
moderselskabet til Ashley Madison
under ledelse af Noel Biderman, ejede en masse hjemmesider
gennem mange forskellige skuffeselskaber.
Sider som Established Men og Cougar Life var en del af porteføljen,
men andre var ikke så åbenlyst forbundet til Avid Life Media.
Det er ikke én datingside, men mange i alle store markeder i verden.
Det er en stor forretning og en stor samling af hjemmesider,
der lader til at være skabt til at lokke folk ind
for at gøre ting og sager.
Og de ting og sager har ikke så meget med dating at gøre.
Firmaet ejede hjemmesider,
der lod til at kunne sørge for alle mulige mandlige fantasier.
Hver eneste var målrettet til et bestemt marked.
DE STORE & DE SMUKKE
Så ja, der er gifte kvinder, der vil have en affære med dig,
det er Ashley Madison.
Der er ældre kvinder, der vil mødes med unge fyre,
det er Cougar Life.
Find en fattig studine på Broke College Girls,
så kan du måske blive "sugar daddy."
Det er der en side for. Der er S&M sider, bøssesider.
Hvis du kan finde på en mandlig fantasi, er der en side for det.
Alle disse sider havde ét mål: At tiltrække mandlige kunder.
Verdens mest sexede, 45.945.000 medlemmer.
GRATIS medlem! Mød folk, der vil KNEPPE!
Ashley Madison-bruger Tamsin kan godt se, hvordan folk bliver tiltrukket af siderne.
Det er som stoffer, hvor man får lyst til mere
inden for forhold og hjemmesider,
og Internet-dating af denne slags, så det er et godt sted
og en god side for folk lige at prøve af,
og når de så er derinde, ser de reklamer
for mere målrettede hjemmesider.
En af Avid Lifes mest populære sider
var Established Men.
Den påstår at være den bedste onlinedating-tjeneste,
der forener unge, smukke kvinder med rige og succesfulde mænd.
Hjemmesiden gør det klart, at kvinder ikke kan gøre
reklame for escortservice,
men mange kvindelige brugere er på udkig efter
en god aftale for begge parter: En MBA.
Et almindeligt online-udtryk for forhold, der involverer penge.
Yndlingshobby er shopping
(Ikke her for at spilde din tid, så spild ikke min.)
Mange gange leder kvinder efter sådanne aftaler,
fordi de ikke kan få det til at hænge sammen.
Og mange gange er mænd ikke i stand til
at have et normalt forhold med alle de bånd, der binder.
Alt det ansvar, der hører med til det.
Markedskonsulent Tamsin har levet
med sådanne aftaler on/off, siden hun var 19 år.
Dette er nærmere en situation, hvor manden sørger for kvinden
med lommepenge, forkælelse, han betaler hendes rejseudgifter.
Han gør hende i stand til at kunne være der, når han har brug for hende.
Såsom udtrykket "sugar daddy."
Det er en aftale, hvor begge får noget ud af det.
Hvor mænd og kvinder aftaler forholdene.
Mange er escortpiger. Nogle bruger bare det udtryk lige ud.
Men...
Escorttjenester er ulovlige i USA bortset fra i nogle områder.
Så man kan ikke bare sige:
"Hej. Jeg er luder." Det er jo ulovligt.
Avid Life Media ejer også ArrangementFinders.com,
en mere åbenlyst erotisk hjemmeside.
Selv om siden proklamerer,
at den ikke tillader escortpiger at bruge den,
så opfordrer de piger,
som gerne vil tjene lidt ekstra til at melde sig ind.
Date som evolutionen programmerede dig til.
Vi kan sende Bubbles lige til dig.
De skabte endnu en fræk markedsføringskampagne,
denne gang med en pornostjerne, Kayden Kross, som ansigt udadtil.
Vi skaber ikke bare aftaler, men også nye jobs.
-Hvad lavede du sidste måned? -Ingen jobs.
-Hvad laver du nu? -Blowjobs.
Da de med fuldt overlæg reklamerede udenfor et universitet
kom de igen i nyhederne. Folk var chokerede.
Santa Monica Boulevard nær Overland Avenue.
En talsmand for Avid Life Media siger, at placeringen
og timingen for reklamen er en del af firmaets strategi.
De studerende er snart færdiguddannede
og vil snart lede efter jobs og penge.
Da vi spurgte, om dette var prostitution,
sagde talsmanden: "Nej, det er intimitet med et twist."
Men afslørede e-mails,
der skulle komme fra Noel Bidermans inbox,
viste, at firmaet ikke alene kendte til escortpigerne på siden,
men at de aktivt søgte dem.
Kan de ikke slippe gennem godkendelsesprocessen?
I et tilfælde ser det ud til, at 2.500 escorter blev opfordret til
at melde sig ind i Arrangement Finders.
Da det virkede, planlagde de at kontakte 45.000 mere.
Nogle e-mails taler om muligheden for at få udenlandske kvinder til USA
for at arbejde som "sugar babies"...
Kan din opholdstilladelse betale opholdet? Mød ægte Sugar Daddies i USA.
...og hvordan firmaet markedsførte dem.
"Kom og mød udvekslingsstuderende, der vil blive i USA."
De undersøgte også, hvordan kvinder kunne komme til USA
ved at lyve for myndighederne.
Udenlandske kvinder lyver
og siger, de skal på roadtrip i Arizona, hvor motorkontoret giver dem et id.
Vi kan ansætte alle med gyldigt id.
ArrangementFinders.com er en af Avid Lifes mest succesfulde sider.
Og den skulle føre Noel Biderman
og Avid Life Media i en ny retning: Spillefilm.
Han forsøgte sig med produktplacering
og et ukendt stjernefrø.
Det var tilfældigvis bare i hård porno.
Siden er også kendt for sine chokerende
og bevidst provokerende markedsføringsfif.
Denne reklame fra 2013 med en zombie-ægtemand og kone blev forbudt,
hvilket købte firmaet endnu mere gratis omtale.
Vi genopliver dit ægteskab.
Men ejerne af Ashley Madison, Avid Life Media,
har en løs definition af dating.
Selv en hulemand kunne bruge den.
I deres bevidst amatøragtige reklame
for ArrangementFinders.com
forklarer Kayden Kross, hjemmesidens ansigt, hvad de gør.
Det er en datingside for alle sexede alfahanner,
der gerne vil have en lille godbid.
Det er også en datingside for de små godbidder,
der gerne vil have lidt lommepenge.
Er mulighederne noget værd, spørger du?
Nej.
Men blowjobs er (***) gode.
Firmaet benægtede, at det er prostitution,
men nærmere intimitet med et twist.
ArrangementFinders.com er interessant af en anden årsag.
Dette er hjemmesiden, der førte direktør Noel Biderman
og hans hold ind i pornografiens verden.
Jeg tog nogle billeder af mig selv uden så meget tøj på...
PORNOSTJERNE & DIREKTØR I BANG BOX
...i en bank på Wall Street.
Og så kom de billeder ud overalt.
Det var ikke et offentligt toilet. Det var privat.
Og jeg tog altid billeder derinde, når jeg kedede mig,
for sådan er jeg bare.
Og indenfor få dage var de ude overalt på Internettet.
Og jeg blev døbt "Wall Street-pornostjernen,"
inden jeg havde besluttet mig for, om jeg ville lave porno eller ej.
Men på det tidspunkt var jeg jo del af det, ikke?
Du har da investeringen i Ashley Madison, ikke?
Jo, og vi arbejder på nogle andre interessante ting.
Veronica Vain blev Noel Bidermans store stjerne.
Screwing Wall Street,
Arrangement Finders IPO, var deres første rigtige pornofilm,
som var fyldt med ret tydelige produktplaceringer.
Veronica blev tilbudt hovedrollen som hendes pornodebut.
Historien var en parodi på Hollywood-filmen Wall Street.
Vil du arbejde for mig?
Grunden til, at jeg var meget interesseret i aftalen
var, at jeg vidste at det, de havde gang i var banebrydende.
Selv om det måske ikke var det mest fornuftige valg på det tidspunkt,
så gjorde de det,
og det var et kendt brand.
Du var god nok til at få adgang til mit kontor.
Lad os se, om du er god nok til at blive.
Den film var ikke just guldminen for ham.
Han var ikke bare på udkig efter at komme ind i porno.
Men bare det, at det var mit navn,
og at jeg var pigen, der blev fremstillet som ung og lækker
og med et godt hoved,
så var jeg pigen, som han ville sælge til alle de fyre.
Planen virkede rigtig godt.
De klip, der blev udgivet gratis, blev set over tre millioner gange.
Men det var Veronicas tilknytning
og optræden på nyhedskanaler,
der havde størst effekt.
Jeg har altid ønsket at få noget mere ud af min karriere.
Jeg vidste, jeg ikke passede ind i et konservativt miljø,
og jeg så en branche, der er ved at blive videreudviklet,
og det ville jeg være en del af.
Siden havde en stigning på 200 procent i nettrafik,
men det mest imponerende var 400 procent stigning i tilmeldinger.
Hvilket vel stort set er ligesom at sige, at hvis man vælger Arrangement Finders,
fordi man så mig i det klip eller i medierne,
så bliver man nærmest omgående omdannet til medlem.
Det var endnu en kæmpe markedsføringssucces for Noel Biderman.
Hvorfor tror du, Noel er så kløgtig til dette?
Fra mit synspunkt som iværksætter, eller fra de fleste iværksætteres,
så når de får en idé,
er det fordi, de så en mangelvare på et marked.
De fleste iværksættere siger ikke:
"Nå, folk har brug for det, men jeg har ikke."
Når de starter noget op, så ønsker de produktet.
Derfor gør de det.
Så jeg kan forestille mig, han var ude på at få sig en affære
eller at gøre det lettere.
Og det er smart, at han gik ud og sagde: "Jeg vil ikke have en affære,
for jeg er lykkelig gift. Jeg startede det bare for andre fyre."
Hvis din mand havde en affære,
ville du så være okay med, at han besøgte sådan en side?
Overhovedet ikke. Det var ikke det, jeg gik med til.
Noel var en mester i presseinterviews.
Han havde ofte sin kone med i diskussionen.
Jeg lever på traditionel facon sammen med Noel, og...
Og han sagde altid, at han aldrig havde haft en affære.
Og jeg ville blive knust, hvis han gjorde det mod mig.
Men oplysninger, som blev frigivet i Ashley Madison-hacket
afslørede, at Noel havde sidespring.
Faktisk så det ud til, at han på tre år
havde haft forhold til flere andre kvinder.
Mange havde han mødt gennem sin egen side, Established Men.
Jeg skriver, når jeg går
Noel talte ofte om penge med disse kvinder,
og tilbød endda en arbejde på Avid Life.
Kan komme til Toronto månedligt
Han lader til at have været en serie-Sugar Daddy selv.
Interesseret I 18-19-årige Har I nogen nu?
Meget lidt af Ashley Madison-historien var, som den så ud til at være.
Send mig 2 piger, så vælger jeg 1
Det er svært at vide, om medierne havde givet Noel
og hans firma helt så meget sendetid,
hvis de havde kendt til alt det, der foregik bag kulissen. Jeg mener ikke, Ashley Madison opfinder prostitution.
Jeg synes bare, de e-mails viser, at de hjælper til med at videreudvikle det.
Og de gør det lettere.
Ligesom Google ikke opfandt at slå noget op.
Så vidt jeg ved, kører Ashley Madison ikke en prostitutionsring
eller egen escorttjeneste, som bryder loven eller noget.
Men det amoralske er måden,
de håndterer journalister på. De vildleder dem til at tro, at firmaet er noget helt andet.
Men det er heller ikke ulovligt.
For de er et privat firma,
og de kan sige. hvad de vil om deres forretning.
Ashley Madison var dygtige til markedsføring.
De vidste åbenbart, hvad aviserne ville have.
Og de tog en lille smule sandhed
og blæste det op, og det var nok det, der gjorde dem succesfulde i medierne.
Man må følge lidt bedre med, og ærligt talt...
Louise Van der Veld er professionel sex-og-forholds-rådgiver.
Hun blev ansat af Ashley Madison
som medietalskvinde i 2013,
selv om hun hurtigt blev uenige med firmaet over penge.
Men hun fik en indsigt i, hvordan firmaet arbejdede.
Fordi forholdsmodellen er fyldt med fejl.
Da jeg gik med til at blive talskvinde,
kom jeg med et helt oprigtigt synspunkt og egne
holdninger og erfaringer fra at have arbejdet med par, der havde sidespring.
Og det blev lidt forkastet,
og de gik mere efter de chokerende overskrifter.
Og de hackede e-mails afslørede ikke kun overdrivelse,
men bevidst vildledning af medierne.
Data, som blev opfundet til PR...
Hvis Nightline bliver mistænksomme, dør det hele.
Det skal virke ægte...
Selv anerkendte medier faldt for deres historier.
Forbes er et af verdens førende finansblade.
Det er et af de mest respekterede finansblade i hele verden.
Noel og Avid Life Media
kultiverede et forhold til en journalist,
som ville have en historie med i bladet.
Skal kunne vise indtægter for nogle år bagud
Forbes' redaktører gik med til at bringe en artikel om dem
og deres utrolige vækst, men de ville se nogle tal.
Og i disse e-mails kan man se ansatte sige:
"Tja, jeg kan pynte lidt på dette
og finde på noget data her."
Og meget af det virker til at være det pure opspind.
Firmaet lader til at have overdrevet voldsomt
i de finansielle tal for Ashley Madison-hjemmesiden.
Alle de hjemmesider og marketingsaftaler.
Alle de forskellige indtægtskilder,
som Ashley Madison og Avid
og de relaterede firmaer har over hele verden...
Men hvordan kunne Forbes vide det? Dengang vidste ingen noget om det.
Noels drøm var at få Ashley Madison på børsen,
så han kunne sælge andele gennem det, man kalder en IPO.
Vi er et kæmpe firma. Måske kan du hjælpe med den IPO.
Det er på tide, vi rejser en milliard og rigtig viser verden.
Meget interessant.
Det kunne ske. Hvis du ser nærmere på vores forretning...
Se på tallene og væksten i medlemskaber, så vil du sige: "Det er milliarder værd."
Noel ville have, at alle så på forretningen gennem et filter.
For at skjule imperiet med sexsider, pornoforbindelser
og escorttilbud, som Ashley Madison stod bag.
For Noel var så god til at få det til at virke mainstream,
så det var helt i orden at tale om.
Folk kunne bedre tale åbent om
AshleyMadison.com end de kunne om PornHub.com.
Så hvis Forbes kom og sagde:
"Hold da op, Ashley Madison er en af de største
og mest succesfulde datingsider nogensinde."
"De er næsten gode for en milliard." Så ville otte andre store udgivelser
i hele verden sige: "Forbes, Bloomberg? Så må det være sandt."
Uden at nogen satte spørgsmålstegn ved:
"Er dette firma virkelig en milliard dollar værd? Skal det børsnoteres?"
"Virkelig? 45 procent vækst på kun et år?"
Man kan ikke beskylde Ashley Madison for at udnytte de dovne medier.
I september 2015, to måneder efter hacket,
kom en ny artikel i Forbes:
"Vi ved faktisk ikke, hvor store Ashley Madison var, men jeg er ret sikker på,
at de slet ikke var så store."
Men mens hacket har afsløret så meget om brugerne og ejerne af hjemmesiden,
ved vi meget lidt om hackerne selv.
Et år senere er ingen blevet anholdt for forbrydelsen,
og sagen efterforskes stadig.
Avid Life Media tilbyder 500.000 dollar i dusør
til enhver, der har informationer, der kan føre til identifikation,
anholdelse og retsforfølgelse af personen eller personerne,
der er ansvarlige for lækagen af Ashley Madisons database.
Og ingen har indløst belønningen på en halv million dollar.
Afvent.
Godt udseende, sund og rask
og gammel nok til at blive gift.
Sikke et flot billede
bruden og brudgommen skaber.
Den ene er den andens drøm.
Mange ægteskaber blev ramt, da brugerdetaljer fra AshleyMadison.com
blev frigivet sidste år. Skilsmisseadvokater påstår,
at det var som juleaften i september for deres branche.
Hvorfor skulle det ske på denne måde for dem?
Hvis skyld var det?
Datingindustrien blev også ramt.
Kort efter de hackede e-mails fra Noel Biderman kom ud,
meddelte Avid Life Media, at han var gået med til at trække sig som direktør.
De sagde, det var i firmaets bedste interesse.
Team Impact, det er på tide at vågne op.
Jeres handlinger er ulovlige og bliver ikke tolereret.
Men politiet stod stadig på bar bund.
Hackerne kaldte sig selv for Impact Team, en anonym gruppe,
som kaldte brugerne af Ashley Madison for utro møgsvin
og anklagede Avid Life for at tjene på andres smerte.
Denne slags hacking kaldes "hacktivisme."
Hacker House nær Manchester er fyldt med folk, der kender den verden godt.
BRUG PÅ EGET ANSVAR
LEDER, HACKER HOUSE
Hvis man forstår reglerne bag nogens system bedre end dem selv,
så kan man omskrive spillets regler.
At prøve at fjerne en side, der promoverer utroskab mellem par...
Det kunne kaldes en heltegerning.
Er det okay at bedrage ens kone...
GRUNDLÆGGER, HACKER HOUSE
...når man kan gøre det bag lukkede døre på den side,
men hvad så, når det afsløres?
Skal vi så have ondt af jer?
Jeg ville aldrig selv gøre noget ulovligt,
men da det med Ashley Madison skete, tænkte jeg:
"Så kan de lære det."
Mange store hacktivister går efter sådan noget.
De prøver at afsløre store firmaer.
Men at gå ind og lukke en anden side ned
er stadig at bryde loven.
Det er seriøst nu. Vi ser, hvordan det påvirker folks liv.
Tilbage til det med at bryde låse op.
Hacker House blev skabt for at få hackere
ind i mainstream uden at bryde loven.
Men Impact Teams handlinger var mere end bare ulovlige.
Om de mener, de gjorde det af moralske årsager,
det kan kun de besvare.
Men dette var altså ikke en forbrydelse uden ofre.
Folk begik jo selvmord.
Vi ved stadig ikke, hvem der hackede Avid Life Media,
eller hvad motivet var.
De tjente ikke åbenbart penge på hacket,
så der må have været en anden grund.
Nogle mener, det var en konkurrent.
Jeg tror, det var en konkurrerende hjemmeside,
der stod bag det, eller som så muligheden for det
og fik plantet en ansat i en tidsperiode.
Eller også stod de for hacket helt eksternt.
En teori siger, det var et insiderjob.
Der er en mulighed for, at Impact Team var en insider.
At dømme ud fra kvalitet og mængde af data...
Interne e-mails, kildekoder...
De var måske selv inde på firmaets netværk
og ikke kun hjemmesiden.
Jeg tror, nogen havde et personligt problem med direktøren
eller lederne af firmaet,
og de følte sig snydt, så de ville have hævn.
At dømme ud fra den måde, jeg blev behandlet på af firmaet,
og den måde det lod til, de altid håndterede deres ansatte,
så var de ikke just lykkelige.
Så det er muligt, det var et insiderjob.
Mange folk kunne have haft et motiv
til at skade enten Avid eller Noel helt specifikt.
Folk indenfor, folk udenfor.
Det var et firma, der sagsøgte mange folk,
fyrede mange folk.
At finde en person med et motiv er alt for let.
Der er alt for mange folk med et motiv.
Men hvem det end var,
så fortsætter påvirkningen af Ashley Madison fortsat.
Alle, der har været igennem det samme som mig ville elske at se den side gå ned.
Længe før hacket
hjalp Ashley Madison til med at ødelægge ægteskaber.
Mange af de ægte kvinder på siden kom fra landområder.
Da hacket skete, kunne man se, hvilke områder folk var fra.
Utah, Idaho...
Der fandt man det største antal Ashley Madison-brugere.
Og det er konservative landområder.
Det overrasker mig ikke rigtigt.
I 2012, flere år før angrebet,
modtog Jim nogle beskeder på telefonen.
Ved et uheld blev en af hans kones konti overført til hans mobil.
Jeg begyndte at få e-mails og sms-beskeder
mellem min kone og en anden fyr. Hun sagde:
"Jeg vil starte et skænderi med min mand."
"Jeg finder på en måde, så vi kan mødes."
Jeg kastede op.
Jeg kastede faktisk op.
I sidste ende kunne Jim
finde mange af de beskeder, hans kone havde sendt.
Det er ting, man aldrig kan glemme igen.
Der var en video. Nogen sendte mig en video.
Hun dyrkede sex på den.
Jim opdagede, at hans kone
havde sidespring med seks forskellige mænd på Ashley Madison-siden.
Det... Det er som stoffer. Man bliver afhængig,
og man må bare have mere. Man kan mærke adrenalinsuset.
Sådan tænker jeg på det.
Jeg har...
Jeg har fem små børn.
De skulle ikke vokse op...
...i et splittet hjem.
Jeg følte, det var min skyld.
Jeg følte mig ansvarlig.
Jeg prøvede at tale med hende og forklare:
"Jeg elsker dig. Vi har fem børn. Lad os nu ikke ødelægge familien."
Men i sidste ende var det umuligt at finde sammen igen.
Parret blev skilt.
Der gik lang tid, før kvalmen forsvandt.
Jeg blev fysisk dårlig og kastede op, når jeg så Ashley Madison.
Indtil hacket. Det var en god dag.
Vi ved ikke, hvem der står bag, men vi ved,
at Impact Team har truet med flere angreb.
Jeg spurgte dem, om de ville gå efter andre firmaer,
og de sagde: "Ja, på et tidspunkt."
"Måske endda politikere."
Alle systemer har svagheder.
Selv de største sociale netværk.
Der er intet, der hedder et sikkert system.
Efterhånden som vores liv bliver mere digitaliserede,
og biler for eksempel får forbindelse til Internettet,
så vil hacking kun stige.
Er det skræmmende?
Ja.
Vær hilset, borgere i den frie verden.
Vores frihed er endnu engang under angreb. Dette kan ikke fortsætte.
Vi bad Noel Biderman om en kommentar til filmen,
men fik intet svar.
I juli 2016 tog Avid Life Media navnet 'Ruby' og udpegede ny direktør og formand.
De undskyldte til påvirkede og sagde, de havde investeret meget i sikkerhed.
De siges at samarbejde med USA's Finansstyrelse
og påstår, de ikke længere bruger bots på deres sider.